cyanic-selkie/wikianc huggingface dataset:
Pompei
Pompei (Afrikaans: Pompeii of Pompeji; Napolitaans: Pumpeje) is 'n nedersetting en munisipaliteit (comune) in die provinsie Napels van die Italiaanse administratiewe gewes Kampanië.
Trichasterina
Trichasterina is 'n genus van sponsdiere uit die klas van die Hexactinellida.
Johannes Smuts
Johannes Joachim Lodewyk Smuts (9 Julie 1785 – 1 Augustus 1869) was 'n Suid-Afrikaanse staatsamptenaar, sakeman en die tweede burgemeester van Kaapstad.
Magnesiumoksied
Magnesiumoksied is 'n verbinding van magnesium en suurstof met formule
Chemiese eienskappe
Hierdie reaksie is hoe magnesia, soos die oksied genoem word, ook uit dolomitiese kalksteen verkry word. Die terugreaksie kan ook optree. Dis die rede dat magnesiumoksied blootgestel aan die lug stadig koolstofdioksied opneem en in geslote houers bewaar moet word.
Rooibruin
Rooibruin is 'n kleur. Dit word dikwels as soogdiere se pelskleur en voëls se verekleur aangedui.
Leeudoringstad-spoorwegramp
As hierdie ontploffing slegs enkele minute later gebeur het, sou dit die hele Leeudoringstad uitgewis het en sou die lewensverlies besonder hoog gewees het.
Brachystegia cynometroides
Brachystegia cynometroides is 'n boom wat hoort tot die Fabaceae familie en is inheems in Kameroen en die Sentraal-Afrikaanse Republiek.
Thoer
Die thoer of zoeger (Arabies: صلاة الظهر, ṣalāt aẓ-ẓuhr, "middaggebed"), tussen die fadjer en die asser, is die tweede van vyf verpligte daaglikse gebede (salaah) wat Moslems moet doen.
Entstof
Entstowwe
Daar bestaan verskillende soorte entstowwe:
Hymedesmia basiclavata
Hymedesmia basiclavata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Frederik IV van Denemarke
Bewind
Frederik se belangrikste binnelandse hervorming was die afskaffing in 1702 van die sogenaamde vornedskab, ’n soort lyfeieneskap in Seeland sedert die laat Middeleeue. Sy pogings was egter grootliks verniet weens die instelling van slawerny in 1733.
Verlatespinnekopbos
Die verlatespinnekopbos (Serruria scoparia) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom vanaf Riebeeck-Oos tot die Paarl voor. Die struik is klein met kruipende stammetjies en word slegs 40 cm hoog en blom van Augustus tot Oktober.
Postuur
Interpersoonlike houdings
Interpersoonlike houdings word gekommunikeer deur middel van:
René Gruau
Beroep
Gruau het in 1948 na die Verenigde State verhuis om vir die tydskrifte Vogue en Harper's Bazaar te gaan werk. Hy het vir twee jaar by die tydskrif gebly, en toe as enigste illustreerder vir Flair gaan werk. Daar was uitstallings van Gruau se werk by die Parys Musée du Costume in 1989 en Musée de la Publicité in 1999. Gruau se geboorteplek, Rimini, huisves 'n permanente versameling van sy werke in sy stadsmuseum. Gruau se kunswerke is vandag in die permanente versamelings van verskeie kunsmuseums, insluitend die Louvre museum in Parys.
Hymedesmia bocki
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Habitat
'n Habitat beskryf die plek waar diere en plante lewe. Verskillende tipes diere en plante kan dieselfde habitat deel. In so 'n geval word dit 'n biotoop genoem. 'n Habitat kan ook 'n ekostelsel of 'n bioom genoem word. Ekostelsels ontstaan wanneer verskeie lewende en nie-lewende dinge in 'n habitat saamwerk. 'n Habitat is ook bekend as 'n woonplek.
Habitatbewaring
Mense vernietig meermale diere se natuurlike habitat deur besoedeling, ontbossing, brande, stedelike ontwikkeling, jag en ander optrede. Daarom is daar individue en bewaringsgroepe wat hulle vir die bewaring van dierehabitatte en die aktiewe bestuur van natuurlewe beywer.
Austrian Airlines
Austrian Airlines AG (IATA: OS, ICAO: AUA), dikwels verkort tot Austrian, is die vlagredery van Oostenryk en 'n filiaal van die Lufthansa-groep. Die lugredery se hoofkwartier is op die terrein van Wene Internasionale Lughawe in Schwechat waar dit ook sy spilpunt onderhou. Vanaf Julie 2016 het die lugredery na ses binnelandse en meer as 120 internasionale gereelde en seisoenale bestemmings in 55 lande gevlieg. Dit is 'n lid van die Star Alliance.
P.D. Rossouw
Die letterkundige prof. P.J. Nienaber beskryf hom as "een van die eerste en knapste Afrikaanse digters en skrywers, 'n voorstander van Afrikaans in 'n tyd toe die Kerk oor die algemeen baie vyandig was teenoor die 'kombuistaal'". Nienaber skryf: "Dit het destyds moed vereis vir 'n predikant om hom openlik ten gunste van Afrikaans uit te spreek, en veral nog in Afrikaans te skryf. Maar ds. Rossouw het nog verder gegaan as wat 'n evangeliedienaar in daardie dae geoorloof was: Hy het die eerste preke in Afrikaans in die gehate Patriot geskryf onder die titel 'Evangeli in di Volkstaal'." L.B. Odendaal in die Suid-Afrikaanse Biografiese Woordeboek Deel III skryf ds. Rossouw "se belangrikste bydrae tot die taalstryd lê in Afrikaanse klerikale geskrifte, en sy digwerk is ongetwyfeld van betekenis". John Kannemeyer staan net een sin in Die Afrikaanse literatuur 1652–2004 aan P.D. Rossouw af: "Van Pieter Daniel Rossouw (1845–1896) word vandag veral die hekelvers 'Stellaland' onthou, 'n gedig wat betrekking het op die herroeping van die Engelse kommissaris Mckenzie van die republiek Stellaland en waarin hy met die herhaling van die naam en die drie rymklanke in elke strofe 'n volkse spoteffek bereik."
Op Uniondale
Die heel dringendste probleem waarmee die kerkraad te doen gekry het, was huisvesting vir die leraar. 'n Komitee is aangestel om die saak te behartig, maar hulle het besluit om liewer te wag ten einde die leraar self daaroor te raadpleeg by sy aankoms. Mnr. F. Taute van Molenrivier het sy woning en erf op Uniondale vir 'n pastorie teen £550 aangebied. Hierdie aanbod is van die hand gewys en die kerkraad besluit om voorlopig 'n woonhuis te huur. Toe kom die geldsake aan die beurt. Die kassier-diaken rapporteer dat daar nog 'n tekort van £25 op die lopende rekening was, behalwe die £300 skuld vir die aankoop van die Lyon-erwe. Die dorp het in 1856 ontstaan toe die eienaars van elk van die twee dele van die plaas Rietvallei, menere James Stewart en ene Du Preez, elkeen 'n dorpie aangelê het, naamlik Hopedale en Lyon. Die dorpies het aan mekaar gegrens, maar daar was onenigheid tussen die twee eienaars tot hulle op 24 September 1865 'n brief aan die NG Ring van George geskryf het waarin hulle te kenne gegee het dat hulle graag die dorpies wou verenig as Uniondale. Daarom vra hulle die ring moet hier 'n gemeente die NG gemeente George afstig. Die ring het op 19 Oktober 1865 aan die versoek voldoen en op 20 Januarie 1866 is die gemeente amptelik gestig met ds. A.G.M. Kuys van George as konsulent. Hy het die gemeente vier jaar lank bedien.
Christiaan VI van Denemarke
Lewe
Vir die eerste 10 jaar van sy bewind het hy baie met sy neef graaf Christiaan Ernst van Stolberg-Wernigerode beraadslaag. Die graaf het ’n sê in alles gehad, van die aanstelling van kokke in die koningin se kombuis tot die opstelling van beleide. Omstreeks 1740 het graaf Christiaan Ernst se lojaliteit na Frankryk verskuif en het sy invloed afgeneem.
P.D. Rossouw
Die Pace-hofsaak
Volgens latere getuienis tydens die hofsaak het ook Wehmeyer aan een van die kerkraadslede verduidelik dat die verkoop van die erwe onwettig was. Omdat Wehmeyer die erwe in 1860 verkoop het, het hy eerstehandse kennis daaromtrent gehad, maar die gevoelens het teen hierdie tyd reeds so hoog geloop dat geen skikking meer moontlik was nie. Dr. J.A. Heese skryf in die gemeente Uniondale se eeufees-gedenkboek: "Daardie 23 September 1876 was werklik 'n noodlottige dag in Uniondale se gemeentegeskiedenis. In 'n groot mate is die pragtige bouwerk van beide die heer Wehmeyer en ds. Rossouw deur die hofsaak tot in die grond afgebreek." Die aand is die verkoping van die erwe op die kerkraadsvergadering bespreek en goedgekeur. Daar het die aand ook 'n petisie gedien, geteken deur 23 lede van die gemeente, waarin 'n gemeentevergadering oor die finansiële aangeleenthede van die gemeente geëis is. Mnr. Wehmeyer was die eerste ondertekenaar van die petisie. Die kerkraad besluit egter "dat het beneden hare waardigheid is, om van gemelde petitie kennis te nemen". Dié hooghartige besluit het verder daartoe bygedra dat Pace, gesteun deur Wehmeyer, 'n interdik teen die verkoop van die erwe onder blok J by die hooggeregshof aangevra het. As gevolg daarvan is 'n hofbevel in Desember 1876 teen ds. Rossouw en die kerkraadslede individueel gedien waarby die verkoop van die erwe in blok J voorlopig opgehef is, tot die kerkraad in 'n hofsaak sy reg op die erwe kon bewys.
Letterkundige bydrae
Dr. J.A. Heese skryf in 1966 in die eeufees-gedenkboek van die NG gemeente Uniondale: "Ds. Rossouw verdien 'n ereplek onder ons eerste taalleiers".
Op 4 Oktober 1878 het 'n brief van ds. Rossouw in Die Afrikaanse Patriot verskyn waarin hy die publikasie van preke in Afrikaans in die blad bepleit het. Skaars drie maande later, op 10 Januarie 1879, het Die Afrikaanse Patriot dan ook 'n Afrikaanse preek van ds. Rossouw gepubliseer, die heel eerste keer dat 'n Afrikaanse preek in druk verskyn het. Sy Afrikaanse preke is in 1881 in boekvorm uitgegee onder die titel "Godsdienstige stukke". Ds. Rossouw het in die Patriot van 28 September 1884 verduidelik waarom hy in Afrikaans skryf: "Ons skryf in di Afrikaanse taal omdat ons weet dat dit werklik 'n taal is, en dat di argumente van di voorstanders daarvan, nog nooit weerleg is ni, en nooit weerleg kan word ni. 'n Ander rede is, omdat 'n mens ver hom in di Afrikaanse taal kragtiger kan uitdruk dan in Hollands, en omdat daar 'n seggingskrag, 'n direktheid, 'n onnoembare iets is, wat in baing tale nie word gevonde ni. Ook verstaan di meeste van onse mense dit beter dan iets anders, en word die veragterste van ons landgenote daardeur in di gelegenheid gesteld om omtrent di dinge wat di saligheid van sy siel aangaan te hoor lees in 'n taal wat hy alle dage spreek en hoor."
Leon Rousseau skryf oor sy oupa
Die Rossouw-egpaar het agt kinders gehad:
Izak de Villiers
Joernalistieke werk
Vanaf 1973 doen hy vryskutwerk vir Die Burger (onder andere die weeklikse rubriek Woord en Wêreld). As berymer is hy verantwoordelik vir 110 Gesange in die nuwe Gesangboek wat in die sewentigerjare verskyn. In die tagtigerjare is hy ’n lid van die Raad van Kruik-toneel in Kaapstad en voorsitter van die Otto du Plessis Kollege vir Verpleging. Hy wend hom in 1983 voltyds tot die joernalistiek en word eers redakteur van Sarie en dan vanaf Mei 1991 tot Oktober 1997 hoofredakteur van Rapport, ’n pos waarvoor hy na Johannesburg verhuis. Sy gereelde politieke rubriek Sondag met Izak de Villiers is invloedryk en hy hanteer ook die politieke hekelrubriek Pollux tot sy aftrede in 1997. In hierdie tyd was hy ook ’n direkteur van Nasionale Media en Rapport-Uitgewers en steeds rubriekskrywer vir Sarie.
Vir die nuwe Liedboek van die Kerk berym hy 69 gesange.
Poësie
Gelykenisse en ander verse is ’n verbetering en verdieping van die godsdienstige tematiek van sy debuutbundel, waarin met groot sukses ook ’n sosiale dimensie verken word. Die bundel word in vier genommerde afdelings verdeel, met die verhouding tussen die mens en die mens, die mens met God en die mens met die self deurlopende temas.
Na ’n digterlike stilte van meer as twintig jaar verskyn Jerusalem tot Johannesburg, waar die dominee-digter van vroeër vervang word deur ’n gelouterde, deurwinterde gelowige mens wat die dieptes van religieuse ervaring oordra in ’n bundel waar die stad ’n sentrale motief is. Die aardse, wêreldse Johannesburg word teenoor die mistieke Jerusalem gestel. Jerusalem tot Johannesburg verower in 2006 die M-Net-prys vir poësie en is ook op die kortlys vir die W.A. Hofmeyr-prys.
2021 Nederlandse Grand Prix
Vrye oefening
Op Saterdagoggend, voor die derde vrye oefensessie, het die Alfa Romeo-renjaer Kimi Räikkönen ongelukkig 'n positiewe Covid-19-toetsuitslag ontvang. Hy word deur die reserwejaer Robert Kubica vervang, wat laas by die 2019 Aboe Dhabi Grand Prix gejaag het.
Fadjer
Die fadjer (Arabies: صلاة الفجر, ṣalāt al-faǧr, "dagbreekgebed") of soeboeg, wat voor dagbreek plaasvind, is die eerste van vyf verpligte daaglikse gebede (salaah) wat Moslems moet doen.
Baggerwerk
Baggermasjiene
Die suigbagger is ŉ  ponton wat op vyf of ses ankers lê Aan die voorkant hang ŉ  pyp vertikaal na onder in die water. Die pyp is aan die bokant verbind met die suigkant van ŉ  sentrifugale pomp (dit wil sê ŉ  pomp waarby van middelpuntvliedende krag gebruik gemaak word) en rus met die onderkant, die suigmond, op die grond.
Schalk Buys
Waardering
“In die kerkverband het hy sy deel bygedra. Hy het (in) verskeie deputategroepe gedien en gereeld sy insette op meerdere vergaderings gelewer. Ons het mekaar ten minste elke keer met ’n sinodesitting raakgeloop.”
Ruschia muricata
Ruschia muricata is 'n vetplant uit die vygiefamilie wat inheems aan Suid-Afrika is en kom in die Noord-Kaap en Namibië voor.
Ruschia clavata
Ruschia clavata is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Ruschia centrocapsula
Ruschia centrocapsula is 'n vetplant uit die vygiefamilie wat endemies aan Suid-Afrika is en in die Noord-Kaap voorkom.
Grasgroen
Kleurkoördinate
Volgens verskeie kleurskemas word grasgroen as volg voorgestel:
Selonsrivier
Die Selonsrivier is 'n takrivier van die Elandsrivier in Noordwes in Suid-Afrika.
Elizabeth Gaskell
Elizabeth Cleghorn Gaskell, née Stevenson (* 29 September 1810, † 12 November 1865), na wie dikwels net as Mrs Gaskell verwys word, was 'n Victoriaanse Britse roman- en kortverhaalskryfster. Haar romans gee 'n gedetailleerde beskrywing van die lewensomstandighede van baie lae van die destydse samelewing, waaronder die armste dele van die bevolking, en is sodoende van groot belang vir sowel sosiale historici asook literatuurliefhebbers.
Bridelia pervilleana
Bridelia pervilleana is 'n boom wat hoort tot die Phyllanthaceae familie en is endemies aan Madagaskar.
Boorgat
'n Boorgat is hoofsaaklik 'n vertikale skag van beperkte deursnee om grondwater te bereik en te onttrek, aardgas te ontgin, minerale bloot te lê en selfs grondmonsters te neem met die oog op bemestingsaanbevelings. Boorwerk kan ook onderneem word om te bepaal of persele vir geboue, paaie, brûe en ander strukture geskik is en horisontale boorwerk kan aangepak word om tonnels deur rotsformasies moontlik te maak.
Murunwa Makwarela
Murunwa Makwarela (gebore 1972) is 'n Suid-Afrikaanse politikus, genetiese ingenieur, akademikus en sakeman wat vanaf 28 Februarie 2023 as die burgemeester van Tshwane gedien het totdat hy op 7 Maart 2023 deur die stadsbestuurder afgedank is omdat hy in 2016 insolvent verklaar is. Makwarela is op 9 Maart 2023 heringestel voordat hy op 10 Maart 2023 bedank het nadat bevind is dat die rehabilitasiesertifikaat wat hy getoon het om heraangestel te word, vervals was. Hy was 'n voormalige lid van die Congress of the People en het as die party se enigste raadslid in die munisipaliteit gedien. Voor sy verkiesing as burgemeester was hy die raadspeaker, wat gedien het as deel van 'n veelpartykoalisie gelei deur die Demokratiese Alliansie.
Swastika
Die swastika, 卐 of 卍, is 'n simbool wat vandag in die Weste hoofsaaklik bekend is vanweë die gebruik daarvan deur die Naziparty. Dit is 'n antieke godsdiensikoon in verskeie Eurasiese kulture. Dit word gebruik as 'n simbool van goddelikheid en spiritualiteit in Indiese gelowe, insluitende Hindoeïsme, Boeddhisme en Djainisme. Die simbool is gewoonlik in die vorm van 'n kruis, waarvan die arms ewe lank is en reghoekig op mekaar lê. Elke arm is in die middel teen 'n reghoek gebuig.
Die woord "swastika" kom van Sanskrit स्वस्तिक swastika, "bevorderlik vir welsyn". In Hindoeïsme word die klokgewyse simbool, wat regs wys (卐), "swastika" genoem en simboliseer dit surya ("son"), vooruitgang en goeie geluk, terwyl die antikloksgewyse simbool, wat links wys (卍), sauwastika genoem word en die nag simboliseer, asook die tantriese aspekte van die godin Kali. In Djainisme is dit die simbool van suparshvanatha, die sewende van 24 spirituele leerstellings, en in Boeddhisme simboliseer dit die gunstige voetspore van die Boeddha.
Agting vir die swastikasimbool in Asiatiese kulture, in teenstelling met die stigma wat in die Weste daaraan kleef, het al tot misverstande en verkeerde vertolkings gelei.
Boorgat
Dataversameling, -aantekening en -ontleding
Dit word moontlik gemaak deur verskeie metodes te gebruik:
Markasiet
Markasiet is 'n mineraal met algemene formule. Dit is 'n allotroop van piriet. Markasiet en piriet is beide disulfiede van yster. Hulle kristalstruktuur bevat swawelpare.
Swastika
Etimologie en benamings
Ander name vir die term sluit in:
Voorgeskiedenis
Van die vroegste argeologiese bewyse van die swastika op die Indiese subkontinent kan teruggespeur word na 3000 v.C. Die ondersoekers het die moontlikheid gestel dat die swastika van Indië af weswaarts na Finland, Skandinawië, die Skotse Hoogland en ander dele van Europa versprei het. In Engeland is klipsnywerk van die simbool uit die Bronstydperk ontdek op Ilkley Moor, soos die Swastikasteen.
Dzjalikowo
Geskiedenis
Die dorpie is in die 19de eeu gestig deur die etnies Russiese vissers uit die Wolga-rivierdelta in die huidige Astrachan-oblast. Dit het oorspronklik die naam Michailofskoje of Michailofka gekry wat van die Russiese weergawe van die eerstenaam Michael kom. Dit is later na Dzjalikowo hernoem ter ere van Chochol Dzjalikof wat van 1927 tot 1934 die hoof van die Sentrale Komitee van die plaaslike tak van die Kommunistiese Party van die Sowjetunie was.
Swastika
Noord-Europa
Die bronstitelprent op die Kelte se Batterseaskild, 'n rituele voorchristelike skild (omstreeks 350-50 v.C.) wat in die Teemsrivier naby die Batterseabrug ontdek is, bevat 27 swastikas in brons en rooi emalje. 'n Oghamsteen wat in Ierland ontdek is, is verander in 'n vroeë Christelike grafsteen en is versier met onder meer twee swastikas. Die Book of Kells (omstreeks 800 n.C.) bevat swastikavormige versierings. Aan die noordelike punt van die vlei Ilkley Moor in Wes-Yorkshire is daar 'n swastikavormige patroon wat op 'n steen uitgegrawe is en as die Swastikasteen bekend is.
Stigmatisasie ná die oorlog
As gevolg daarvan is die gebruik daarvan, enige gebruik of gebruik as 'n Nazi- of haatsimbool, in sommige lande verbode, insluitende Duitsland. In lande soos die VSA het die hooggeregshof gelas dat plaaslike regerings die gebruik van die swastika en ander simbole, soos van kruisverbranding, kan verbied as die bedoeling is om ander te intimideer.
Ruschia copiosa
Ruschia copiosa is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Geriffelde spinnekopbos
In Engels staan dit as die Fluted Spiderhead bekend.
Spica
Waarneming
Spica is een van die naaste groot dubbelsterre aan die Son en dus die onderwerp van baie waarnemingstudies. Dit is vermoedelik die ster waarvan Hipparcos die data gekry het wat hom aksiale presessie laat ontdek het.
Zhang Qian
In 138 v.C. word hy deur keiser Wudi na die weste gestuur om betrekkings met die Dayuezhi aan te knoop. Die keiser wil hulle as bondgenote teen die Xiongnu (die Hunne), maar Zhang Qian word deur die Xiongnu gevat en bly 10 jaar in hulle gevangeskap. Die Groot Khan gee vir hom 'n vrou en later kry hy meer vryheid.
Gabriel Voisin
Gabriel Voisin (5 Februarie 1880 – 25 Desember 1973) was 'n Franse lugvaartpionier en die skepper van Europa se eerste bemande, enjinaangedrewe, swaarder-as-lugvliegtuig wat in staat was tot 'n volgehoue (1 km), sirkelvormige, beheerde vlug. Die vlug is deur Henri Farman op 13 Januarie 1908 naby Parys, Frankryk, voltooi. Tydens die Eerste Wêreldoorlog het die maatskappy wat deur Voisin gestig is, 'n groot vervaardiger van militêre vliegtuie geword, veral die Voisin III. Daarna het hy oorgeskakel na die ontwerp en vervaardiging van luukse motors onder die naam Avions Voisin.
Whaktoe
Whaktoe (Arabies: وَقْت, waqt) is ’n Islamitiese term wat verwys na die tyd wanneer Moslems moet bid (salaah maak). Dit word hoofsaaklik vir die vyf daaglikse gebede en die Vrydaggebed gebruik. Volgens die Islamitiese geloof het Allah vir Mohammed die whaktoes geleer.
Thoer, zoeger (middag)
Die tyd vir die thoer of zoeger begin wanneer die son verby sy hoogste punt in die lug is en duur tot sowat 20 min. voor die roep (athaan) vir die asser van die moskee af. Daar is dus ’n lang tyd waarbinne die gebed kan plaasvind, maar dit word gewoonlik in die middel van die werkdag gedoen en baie mense handel dit tydens hul middagete af.
Yui Yatyer
Yui Yatyer (Thai: ยุ้ย ญาติเยอะ, RTGS: Yatyoe), regte naam Jariya Preedakul (จริยา ปรีดากูล), is 'n Thaise sanger van Luk.
Hymedesmia cratera
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2009 deur Goodwin & Picton.
Bohuslav Martinů
Hy is vergelyk met Sergei Prokofiëf en Béla Bartók wat betref die innoverende inkorporasie van Sentraal-EuropeseSentraal-Europa etno-musikologie in sy musiek. Hy het voortgegaan om regdeur sy oeuvre van Boheemse Bohemië en Morawiese Morawië volksmelodieë gebruik te maak, gewoonlik in kleuterrympies - byvoorbeeld in Otvírání studánek ("Die Oopmaak van die Putte").
Sy simfoniese loopbaan het in 1941 begin toe hy in die proses om te ontvlug van die Duitse okkupasie van Frankryk geëmigreer het na die Verenigde State van Amerika. Sy ses simfonieë was uitgevoer deur al die groot orkeste van die VSA. Later hand het hy in 1953 teruggekeer om in Europa te woon, maar was daarna terug in New York, totdat hy in 1956 op permanente grondslag teruggekeer het na Europa. Hy het gesterf in Switserland in Augustus 1959.
The Satanic Verses
The Satanic Verses is die vierde roman van die Brits-Indiese skrywer Salman Rushdie. Dit is in September 1988 die eerste keer gepubliseer en is geïnspireer deur die lewe van die Islamitiese profeet Mohammed. Nes in sy vorige boeke gebruik Rushdie magiese realisme en het hy van kontemporêre gebeure en mense gebruik gemaak om sy karakters te skep. Die titel verwys na die Sataniese Verse, 'n groep verse uit die Koran oor drie heidense godinne van Mekka: Allāt, Al-Uzza en Manāt. Die deel van die verhaal wat oor die "sataniese verse" (of "duiwelsverse") gaan, is gebaseer op vertellings deur die historici al-Waqidi en al-Tabari.
Droombeelde
Verweef in dié verhaal is 'n reeks halfmagiese droombeeldvertellings, wat toegeskryf word aan Farishta se gemoedstoestand.
Omstredenheid
Die roman het deurgeloop onder aantygings van godslastering oor die verwysing daarin na die Sataniese Verse in die Koran. Pakistan het die boek in November 1988 verbied. Op 12 Februarie 1989 het 10 000 betogers teen Rushdie en die boek in Islamabad, Pakistan, byeengekom. Ses betogers is dood in 'n aanval op die Amerikaanse Kultuursentrum, en 'n kantoor van American Express is geplunder. Namate die geweld versprei het, is die boek in Indië verbied en in Brittanje in betogings verbrand.
Venessa Schoeman
Loopbaan
In 1994 het sy haar privaat dieetkundepraktyk in Vereeniging geopen. Kort daarna is sy getroud met Coenie Schoeman, en op 26 Desember 1996 is hulle tweeling JC en Chanté gebore. In 1997 sluit sy haar privaatpraktyk om voltyds betrokke te raak by haar man se uitgewery – Carpe Diem Boeke, en in Mei 1998 publiseer hulle die eerste uitgawe van die tydskrif FINESSE. Onder die redakteurskap van Maretha Maartens en later Liesel Krause-Wiid het sy die rol van assistentredakteur vervul en in 2004 die leisels oorgeneem as redakteur.
Acanthascus cactus
Acanthascus (Acanthascus) cactus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Nokia
In 2013 het Nokia sowat 90 000 werknemers in 120 lande in diens gehad (dié getal het laat in 2013 tot sowat 55 000 gedaal). Die onderneming het sy produkte in meer as 150 lande bemark en 'n algehele omset van €12,7 miljard behaal. Nokia is 'n publieke maatskappy met beperkte aanspreeklikheid waarvan die aandele op die effektebeurse in Helsinki en New York genoteer word. Dit word volgens sy bedryfsinkomste 392ste gelys op Fortune Global 500 se grootste internasionale ondernemings in 2014.
Seksuele opwekking
Seksuele opwekking het verskeie stadiums en hoef nie noodwendig tot seksuele aktiwiteit te lei nie. As daar genoeg seksuele prikkeling is, bereik seksuele opwekking sy klimaks tydens ’n orgasme.
Manlike fisieke reaksie
Ná ’n orgasme en ejakulasie ondervind mans gewoonlik ’n refraktêre tydperk wat gekenmerk word deur ’n verslapping van die penis, ’n afname in die seksgloed, minder belangstelling in seks en ’n gevoel van ontspanning wat toegeskryf kan word aan die neurohormone oksitosien en prolaktien. Die intensiteit en duur van die refraktêre tydperk kan baie kort wees in ’n jong man wat seksueel baie opgewek is, soms selfs sonder ’n merkbare verslapping van die penis. In ouer mans kan dit ’n paar uur of dae duur.
Skrabbel
Skrabbel en krap word dikwels geassosieer met jong kinders en kleuters, omdat hul gebrek aan hand-oog koördinasie en hul brein wat nog in die ontwikkelingsfase is, is dit vir hulle moeilik om binne die lyne in te kleur van 'n kunswerk. Ten spyte hiervan, is dit nie ongewoon om te sien dat volwassenes dit ook doen nie, dit kan joviaal gedoen word of uit blote verveling.
Etimologie
In die finale hofsaal toneel van die 1936 film Mr. Deeds Goes to Town, verduidelik die hoofkarakter die konsep van "doodling" aan 'n regter wat nie vertroud is met die woord nie. Hy het gesê: "Mense teken die mees idiotiese prentjies wanneer hulle dink." Die karakter, wat vanaf 'n fiktiewe dorp in gereis het in Vermont, beskryf die woord doodler as "'n naam wat ons by die huis opgemaak het" vir die mense wat maak "geklikke ontwerpe" op papier maak wanneer hul gedagtes elders is.
Brussels Airlines
Ontwikkeling sedert 2010
Op 30 Januarie 2014 het Brussels Airlines 9 seisoenale bestemmings bygevoeg en na 'n paar jaar van afwesigheid teruggekeer na die Poolse mark. Dit het ook die permanente aflegging van sy Avro RJ100-vloot teen 2016 bevestig.
In April 2015 is Brussels Airlines deur die Withuis geprys vir die voortsetting van sy normale vliegoperasie na Wes-Afrikalande tydens die Ebola-uitbreking, sodat noodsaaklike hulp gelewer kon word. Alle ander lugrederye, behalwe Royal Air Maroc, het hul vlugte na Sierra Leone, Liberië en Guinee opgeskort.
Tariefstruktuur
Op Europese vlugte bied die lugredery vier soorte kaartjies:
Acanthascus asper
Acanthascus (Rhabdocalyptus) asper is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Acanthascus platei
Hulle word op die sponsriwwe in die koue waters van die Koningin-Chlarlotte-bekken noordelik van die Vancouver-eiland aan die Kanadese kus aangetref, hoewel hulle nie aan die bou van die rif deelneem nie.
Revolusie van Brumaire
Die revolusie van Brumaire of staatsgreep van 18 Brumaire het generaal Napoleon Bonaparte aan die bewind gebring as Eerste Konsul van Frankryk en volgens die mening van die meeste historici het die Franse rewolusie tot 'n einde gekom. Hierdie bloedlose staatsgreep het die Direktoraat omvergewerp en vervang deur die Franse Konsulaat. Dit gebeur op 9 November 1799, wat 18 Brumaire, Jaar VIII was onder die esoteriese en kortstondige Franse Republikeinse kalendersisteem.
Van Eerste Konsul tot Keiser
Napoleon het onmiddellik na die aanvaarding van sy amp besef dat hy veral twee dinge moes doen indien sy regering staande wou bly: vir eers moes hy die bedreiging van Frankryk se grense beëindig, en ten tweede moes hy die bestuur van die land hervorm. Die militêre posisie was benard. Die regterflank van die Oostenrykse leër was aan die oewer van die Ryn, terwyl die linkerflank van die Oostenrykse leer 'n Franse leër onder genl. Masséna in Genua in Italië beleer het.
Die gevolg was die Vrede van Amiens in 1802. Napoleon se aansien in Frankryk het steeds nuwe hoogtes bereik. In 'n volkstemming het die Franse volk met 'n oorweldigende meerderheid (3 568 889 teen 8.374) besluit dat Napoleon Bonaparte lewenslank Konsul gemaak word met die reg om sy opvolger aan te wys. In Mei 1804 is 'n komplot om Napoleon om die lewe te bring, aan die lig gebring. Die Franse Senaat het daarop besluit om Napoleon tot erflike keiser van Frankryk uit te roep.
Evangelie volgens Matteus
In die Evangelie word die verhaal van Jesus beskryf van sy geboorte tot sy laaste opdrag aan sy dissipels. Dit is egter nie 'n lewensbeskrywing van Jesus nie, maar eerder 'n getuienis oor wat Hy gedoen en geleer het. Die verhaal word afgewissel deur vyf lang uitsprake van Jesus oor die koninkryk van die hemel: die Bergrede, die opdrag aan die twaalf dissipels, die gelykenisse oor die koninkryk, die betekenis van dissipelskap en die koms van die koninkryk.
Acanthascus baculifer
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1904 deur Schulze.
Eksistensiële krisis
Daar is meer maniere en variasies om 'n eksistensiële krisis te hanteer. Byvoorbeeld, 'n persoon mag besluit dat denke nutteloos is en dat eksistensiële waarheid of sekerheid nie deur die denke verkry kan word nie. Of iemand kan aflei dat dit nie belangrik is om te weet wat gebeur of hoe dinge werk nie; alles wat belangrik is, is die hede. Ander mag besluit dat geluk die lewensdoel is en toenemende kennis is die basis vir die bereiking daarvan.
Oor watter metode die doeltreffendste om 'n eksistensiële krisis te elimineer, is grootliks afhanklik van die persoonlikheid van die betrokke persoon. Almal gee uiteindelik betekenis aan sy of haar lewe op sy eie manier.
Kulturele konteks
In die 19de eeu is Søren Kierkegaard van mening dat angs en eksistensiële wanhoop sou verskyn wanneer 'n oorgeërfde of geleende wêreldbeskouing (dikwels van 'n kollektiewe aard) nie meer in staat is om onverwagte en uiterste lewenservarings te hanteer nie. Friedrich Nietzsche brei sy siening uit om aan te dui dat die dood van God - die verlies aan kollektiewe geloof in godsdiens en tradisionele moraliteit - 'n meer wydverspreide eksistensiële krisis vir filosofies bewustes skep.
Speekbeenspinnekopbos
In Engels staan dit as die Spindly Spiderhead bekend.
Acanthascus monstraster
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1994 deur Tabachnick.
Acanthascus borealis
Acanthascus (Rhabdocalyptus) borealis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1932 deur Okada.
Mercedes-Benz MB100
In sommige markte, byvoorbeeld Singapoer, was daar ook 'n elektriese trap wat kon uitgly as die skuifdeur oopgemaak word vir die gemak van passasiers. Dit is gebou in beide regter- en linkerstuur, afhangende van die mark waarin dit was, en afhangend van die sitplekreëling, kon hulle tot 15 passasiers akkommodeer. Aan die einde van 2004 het Shanghai Huizhong Automotive Manufacturing Co, Ltd 'n groot belang in Ssangyong se motorafdeling oorgeneem en 'n herontwerpte weergawe van die MB140 begin vervaardig.
Lagan
Demografie
Volgens Sensus 2010 het Lagan 14 323 inwoners gehad. Etniese Kalmikiërs vorm die meerderheid van die dorpie se bevolking.
Ruimte-ekonomie
Geskiedenis
Vanaf 1997 begin Iridium Communications met 'n reeks satelliete bekend as die Iridium-satellietkonstellasie, wat die eerste satelliete vir direkte satellietelefoondienste voorsien het.
Satellietnavigasie
'n Satellietnavigasiestelsel is 'n stelsel van satelliete wat outonome geo-ruimtelike posisionering met wêreldwye dekking bied. Dit stel klein elektroniese ontvangers in staat om hul ligging (lengtegraad, breedtegraad en hoogte / hoogte) tot hoë akkuraatheid (binne enkele meters) te bepaal met behulp van tydseine wat deur 'n radio vanaf satelliete gestuur word. Met die seine kan die elektroniese ontvangers ook die huidige tyd tot hoë noukeurigheid bereken, wat tydsinkronisasie moontlik maak. 'n Satellietnavigasiestelsel met wêreldwye dekking kan 'n wêreldwye navigasie-satellietstelsel (global navigation satellite system GNSS) genoem word.
Kommersiële ontginning van ruimtegrondstowwe
Daar is verskeie kommersiële ondernemings wat op hierdie gebied werk, waaronder Planetary Resources en Deep Space Industries.
Wetlike status
Voormalige VSA president Barack Obama het op 25 November 2015 die Amerikaanse wet op mededingende deelname in die kommersiële ruimte-lanseerings (H.R. 2262) onderteken. Die wet erken die reg van Amerikaanse burgers om ruimtebronne te besit wat hulle bekom, en moedig die kommersiële verkenning en benutting van hulpbronne van asteroïdes aan. Volgens die artikel § 51303 van die wet:
Agulhas-spinnekopbos
In Engels staan dit as die Agulhas Spiderhead bekend.
Acanthascus victor
Acanthascus (Rhabdocalyptus) victor is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Acanthascus affinis
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1904 deur Ijima.
Langeberg-rebellie
Agtergrond
In 1885 is die gebied tusssen die Oranjerivier en die Moloporivier deur Groot-Brittanje geannekseer as die kroonkolonie Brits-Betsjoeanaland. Tien jaar later, 16 November 1895, is die landstreek by die Kaapkolonie ingelyf. Die Tswanas is van hul diamantryke stamgrond na reservate verdryf. Hulle is gedwing om op die plase van die blanke setlaars en die myne by Kimberley te werk. Hulle moes ‘n hutbelasting betaal. Polisie is aangestel om die mense te beheer en allerhande nuwe wette toe te pas. Al meer grond is onteien. Rondloper beeste is geskut. Wildsbokke is op groot skaal deur die koloniste geskiet. Die Tswanas het verarm, was wanhopig en onrus het onder hulle geheers. Die hoofmanne se gesag is ondermyn, maar die bevolking het na hulle opgesien om leiding in hierdie plofbare situasie.
Wonderklip
Wonderklip (wondersteen) is ‘n uitsonderlike tipe leiklip.
Dit is ‘n sagte gesteente wat hoofsaaklik uit pirofilliet, een van die silikaatminerale, bestaan. Hierdie gematamorfoseerde klei was waarskynlik oorspronklik ‘n bentoniet en is lig blouerig van kleur. Die verkleur nie noemenswaardig na langdurige blootstelling aan die atmosfeer nie. Wonderklip kan geweldidge hitte weerstaan. Sou dit verwarm word tot 1200°C is die volume van komponente wat uit wonderklip vervaardig is nog dieselfde as by kampertemperatuur.
Giovanni Boccaccio
Jeug
Hierdie jare in Napels was verdermeer die jare van Boccaccio se liefde vir Fiammetta, wat Boccaccio se literêre skrywes en uitset gedomineer het tot die Decamerone. In die Decamerone verskyn daar trouens ook 'n Fiammetta wie se karakter ietwat ooreenstem met die karakter van die Fiammetta van sy vroeëre werke. Pogings om passasies van Boccaccio se skrywes te gebruik ten einde Fiammetta te identifiseer met die veronderstelde historiese Maria, die natuurlik dogter van Koning Robert, en vrou van die Graaf van Aquino, is onbetroubaar- te meer so omdat daar geen dokumentêre bewyse is dat dié Maria ooit bestaan het nie.
Vroeëre Werke
Boccaccio se vroeëre werke het 'n onmiddellike effek buite Italië gehad: Geoffrey Chaucer het inspirasie gekry van Il filostrato vir sy eie Troilus en Criseyde (soos William Shakespeare later sou doen vir Troilus en Cressida) en ook van Boccaccio se Teseida vir sy “Knight's Tale” in die Verhale van Kantelburg. Die 10 of 12 jare wat gevolg het op Boccaccio se terugkeer na Florence was die periode van sy volledige volwassenheid as skrywer, wat gekulmineer het in die Decamerone. Van 1341 tot 1345 het hy gewerk op Il ninfale d'Ameto(in prosa en terza rima); L'amorosa visione; 'n baie gemiddelde allegoriese gedig van 50 kort cantos in terza rima; die prosawerk Elegia di Madonna Fiammetta (1343–44); en laastens die gedig Il ninfale fiesolano (miskien 1344–45) in ottava rima, oor die liefde van die skaapwagter Africo vir die nimf Mensola.
Petrarch en Boccaccio se volwasse jare
Boccaccio se sirkel van kennisse in Florence was van uiterste belang as 'n nukleus van vroeëre Humanisme. Leonzio Pilato, aan wie Boccaccio van 1360 tot 1362 huisvesting gegee het en wie se nominasie as Leser in Grieks by die Studio (die ou universiteit van Florence) hy bewerkstellig het; het die rowwe Latynse vertaling gemaak waardeur Petrarch en Boccaccio bekend geraak het met Homerosse gedigte- die beginpunt van Griekse studies deur die humaniste.
Laaste jare
Die bogenoemde studies was in armoede nagejaag, en somtyds amper in godskreiende armoede, en Boccaccio moes sy inkomste verdien deur die vertaling van sy eie werke, of die van ander. In 1363 het armoede hom daartoe gedwing om na die dorpie van Certaldo te gaan. In Oktober 1373 get hy egter begin om openbare lesings van Dante se Goddelike Komedie te gee in die Kerk van San Stefano di Badia in Florence. 'n Gewysigde teks van die kommentaar wat hy saamgegee het met hierdie lesings bestaan steeds, maar breek af by die punt in 1374 waar swak gesondheid hom entoesiasme laat verloor het. Petrarch se dood in Julie 1374 was 'n ander smartlike en hartseer gebeurtenis wat hom 'n knou toegedien het. Boccaccio het die volgende jaar in Certaldo gesterf en was begrawe in die Kerk van SS. Michele e Jacopo
Cadaba glaberrima
Cadaba glaberrima is 'n struik wat endemies aan Malawi is.
Haworthia blackburniae
Die plant het drie subspesies:
O'Hare Internasionale Lughawe
Chicago O'Hare Internasionale Lughawe (IATA-kode: ORD, ICAO: KORD), ook bekend as O'Hare Lughawe, O'Hare Field, Chicago Internasionale Lughawe, of bloot O'Hare, is 'n groot lughawe in die verre-noordwestelike hoek van Chicago, Illinois, 27 km (17 myl) noordwes van die Chicago Loop. Dit is die primêre lughawe in diens van die Chicago-area, met Chicago Midway Internasionale Lughawe, ongeveer 16 km (10 myl) nader aan die Loop, wat dien as 'n sekondêre lughawe vir Laekosterederye.
Acanthascus entacanthus
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1904 deur Ijima.
Debrecen
Debrecen, die tweede grootste stad in Hongarye na Boedapest, was tradisioneel 'n belangrike sentrum van beesteelt en ambagte. In die 16de eeu was dit regstreeks tussen die invloedsfere van die Huis Habsburg, Siebenbürgen en die Osmaanse Ryk geleë. Gedurende die Reformasie het Debrecen die sentrum van Calvinistiese Protestantisme in Hongarye geword, en die liberale klimaat het die stigting van 'n universiteit bevorder waar tans sowat 25 000 studente ingeskryf is. Die Groot Gereformeerde Kerk van 1819 is steeds die belangrikste besienswaardigheid. In 2016 het die Gemeenskap van Evangeliese Kerke in Europa aan Debrecen die eretitel "Reformasiestad van Europa" verleen. Die stad is een van 'n dertigtal Europese nedersettings wat dié titel mag dra.
Tetradenia isaloensis
Tetradenia isaloensis is 'n struik wat deel is van die Lamiaceae familie. Die spesie is endemies aan Madagaskar.
Hymedesmia gisleni
Hymedesmia gisleni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Geologiese plooiing
Terminologie
AI die omgebuigde lae lê om die sogenaamde assevlak, met die plooias wat op die snypunte van die assevlak en die vlak tussen twee opeenvolgende lae lê. Wanneer 'n gesteente met ewewydige, horisontale plooiasse opgebou is uit afwisselende harde en sagte gesteentes, kom dit in die landskapvorm tot uiting in 'n reeks ewewydige berge en valleie. Voorbeelde hiervan is die Jura- en die Appalachiese Gebergte.
Plooitipes
- die vorm van die lae ten opsigte van mekaar;
- die ligging van die assevlak;
Tetradenia nervosa
Tetradenia nervosa is 'n struik wat deel is van die Lamiaceae familie. Die spesie is endemies aan Madagaskar.
Geologiese plooiing
Plooitipes
- die ligging van die plooias. Van die moontlike variasies word hieronder bespreek, hoewel daar baie kombinasies daarvan moontlik is.
Hymedesmia gibbosa
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2011 deur Goodwin, Picton & Van Soest.
Persentasie
Die betekenis van 'n persentasie
Tweedens kan hierdie breukgetal dan geskryf word as 'n persentasie van 30%.
Soul Mountain
Die werk is 'n kombinasie van fragmentariese stories, relase van reise, onbenoemde karakters (verwys na deur die voorvoegsels "ek", "jy", "sy", ens.) en volksgedigte en -legendes. Die Engelse weergawe daarvan, vertaal deur Mabel Lee, is op 5 Desember 2000 in die Verenigde State gepubliseer.
Gao Xingjian
In 1992 het hy die Chevalier del'Ordre des Arts et des Lettres van die Franse regering ontvang. Hy is ook 'n draaiboekskrywer, skilder, fiksieskrywer en kritikus.
Hymedesmia gunhildae
Hymedesmia gunhildae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Repeterende breuk
Voorbeeld 3
Stel die twee vergelyking hierbo gelyk aan mekaar en los op vir X (wat die repeterende getal is):
Karel Martel
Die stryd het reeds ses dae geduur en die Moslems het hul magte een na die ander teen die Christen-leër ingewerp, net om elke keer teruggedryf te word. Toe, op die sewende dag, het die beslissende en grootste aanslag gekom. Maar aan die einde daarvan was die Christen-linies nog steeds ongeskonde. Dieselfde nag het die Moslems, vreesbevange na hul nederlaag, uit hul kampe gedros en dit ordeloos agtergelaat. Bittere twiste het onder hulle uitgebreek terwyl hulle suidwaarts in die rigting van Spanje beweeg het. Hoewel hulle nie deur hul oorwinnaars agtervolg is nie, het hulle nie omgedraai voordat hulle die Pireneë bereik het nie.
Fatwa
Politieke fatwas en omstredenheid
Chomeini se algemeen bekendste fatwa was die proklamasie wat Salman Rushdie tot dood veroordeel vir sy roman The Satanic Verses. Chomeini het nie self dié proklamasie 'n fatwa genoem nie en sommige geleerdes reken dit het nie as een gekwalifiseer nie, omdat net 'n hof kragtens die Islamreg kan besluit of 'n beskuldigde skuldig is. Nadat die proklamasie egter in die Westerse pers 'n fatwa genoem is, is dit algemeen as een aanvaar deur beide sy kritici en ondersteuners. Die Rushdiesaak word beskou as die kwessie wat fatwas onder die wêreld se aandag gebring het. Saam met ander militante fatwas, het dit bygedra tot die algemene wanopvatting dat 'n fatwa 'n godsdienstige magtiging vir die dood is.
Siënna
Siënna of "Siënnese aarde" is 'n aardse pigment wat ysteroksied en mangaanoksied bevat. In sy natuurlike toestand is dit geelbruin gekleur en word dit rou siënna genoem. Wanneer dit verhit word, word dit 'n rooibruin kleur en word dit gebrande siënna genoem. Dit ontleen sy naam van die stadstaat Siëna, waar dit gedurende die Renaissance vervaardig is. Tesame met oker en amber is dit een van die eerste pigmente wat deur die mens gebruik is, en dit is op heelwat grotskilderye gevind. Sedert die Renaissance is dit een van die bruin pigmente wat die meeste deur kunstenaars gebruik word.
Fatwa
Politieke fatwas en omstredenheid
Baie militante en hervormingsbeweging in die moderne tydperk het al fatwas versprei wat uitgereik is deur individue wat nie die kwalifikasies van 'n moefti het nie. 'n Bekende voorbeeld is die fatwa wat in 1998 deur Osama bin Laden en vier ander uitgereik is waarin 'n "djihad teen Jode en Kruisvaarders" verklaar word en waarin 'n beroep gedoen is vir die moord op Amerikaanse burgers. Benewens 'n veroordeling van die inhoud daarvan, het baie Islamitiese geleerdes klem daarop gelê dat Bin Laden nie gekwalifiseer was om óf 'n fatwa uit te reik óf 'n djihad te verklaar nie.
Sosiale rol van fatwas
Omdat die rol van fatwas op suiwer regsake in die moderne tyd afgeneem het, is daar 'n relatiewe toename in die deel van fatwas wat te doen het met rituele, die uitleg van die Koran, Soefisme, ensovoorts. Moderne fatwas handel ook oor 'n verskeidenheid ander sake soos versekering, geslagsveranderingsoperasies, maanverkenning, die drink van bier, aborsie in die geval van fetusabnormaliteite, of mans en vroue wat 'n werkplek deel. Openbare "fatwa-oorloë" weerspieël soms politieke polemieke in die Moslemwêreld, van 'n stryd teen kolonialisme tot die Golfoorlog van die 1990's, toe moefti's in sommige lande fatwas uitgereik het ter ondersteuning van die koalisie onder Amerika en ander lande die Irakse oproep om 'n djihad teen Amerika en sy bondgenote gesteun het. In die privaat sfeer lyk sommige moefti's soms soos maatskaplike werkers wat raad gee oor 'n verskeidenheid persoonlike sake van die alledaagse lewe.
Siënna
Kleurkoördinate
Volgens verskeie kleurskemas word siënna soos volg voorgestel:
Ruschia indurata
Ruschia indurata is 'n vetplant uit die vygiefamilie wat inheems aan Suid-Afrika is en kom in die Noord-Kaap, Oos-Kaap, die Vrystaat en die Wes-Kaap voor. Die spesie kom vanaf Beaufort-Wes in die Karoo tot by Steynsburg en Steytlerville in die Oos-Kaap en moontlik tot by Bloemfontein voor. Dit is onder andere deel van die Nama-Karoo-bioom.
Kwalia
Filosoof en kognitiewe wetenskaplike Daniel Dennett het eenkeer voorgestel dat kwalia "'n onbekende term is vir iets wat nie vir elkeen van ons meer bekend kan wees nie: die manier waarop dinge vir ons voorkom".
Navajowit
In 1987 is die kleur "Navajowit" in die X11-kleurlys ingesluit, wat na die uitvinding van die wêreldwyeweb in 1991, bekend staan ​​as die X11-kuberkleure.
Robert Walpole
Invloed
Die stad Walpole in die Amerikaanse deelstaat Massachusetts, wat in 1724 gestig is, is na hom vernoem.
Omgewingsielkunde
Interdissiplinêr georiënteerd
Die vakgebied van Omgewingsielkunde maak staat op interaksie met ander dissiplines om probleme vanuit veelvuldige perspektiewe te kan benader. Die eerste dissipline is die kategorie gedragswetenskappe, wat ondermeer insluit: sosiologie, politieke wetenskap, antropologie en ekonomie. Omgewingsielkunde is ook voortdurend in wisselwerking met die interspesialisasies binne die veld van sielkunde, wat insluit: ontwikkelingsielkunde, kognitiewe wetenskap, bedryfs- en organisasiesielkunde, psigobiologie, psigoanalise, en sosiale neurowetenskap. Benewens die meer wetenskaplike studierigtings, werk omgewingsielkunde ook met die ontwerpveld wat insluit: die studies van argitektuur, interieurontwerp, stedelike beplanning, nywerheids- en objekontwerp, landskapargitektuur en bewaring.